প্রতিবেশীর উন্নয়ন হোক এটা কোনো হিংসুক প্রতিবেশীই চাইবে না। আর আমাদের প্রতিবেশী রাষ্ট্র ভারতও তার চাইতে ব্যতিক্রম নয়। সম্প্রতি বাংলাদেশের সামরিক শক্তি বৃদ্ধি ও চীনের সাথে সম্পর্ক উন্নয়নের ফলে ভারতের যেন গাত্রদাহ শুরু হয়েছে। কেমন যেন পোড়া পোড়া গন্ধ পাওয়া যাচ্ছে। বাংলাদেশ-ভারত-মিয়ানমার সমুদ্রসীমা বিরোধ নিষ্পত্তি হওয়ার পরও বাংলাদেশ কেনো আবার সাবমেরিন কিনল? তাও আবার চীনের কাছ থেকেÑ এ ব্যাপারটা মেনে নিতে পারছে না বা কোনোভাবেই বুঝে আসছে না ভারতের। বাংলাদেশ সেনাবাহিনীর সবচেয়ে বড় অস্ত্র সরবরাহকারী দেশ হলো চীন এবং সেনাবাহিনীর অফিসারদের ধারাবাহিকভাবে প্রশিক্ষণও দিচ্ছে চীন। বিষয়গুলো ভারতের জন্য বেশ উদ্বেগের কারণ হয়ে দাঁড়িয়েছে। বাংলাদেশ কেন তাদের বাদ দিয়ে অন্য দেশের সঙ্গে চুক্তি করছে? বাংলাদেশ কেন ভারতের কাছ থেকে অস্ত্র না কিনে চীন বা রাশিয়ার কাছ থেকে অস্ত্র কিনছে?